ศึกชิงคลื่น 900 MHz รอบ 56 ราคารวมทั้ง 2 ใบพุ่ง 6.4 หมื่นลบ.
อัพเดท! ศึกชิงคลื่น 900 MHz รอบ 56 ราคารวมทั้ง 2 ใบ ขยับมาที่ 32,506 ลบ./ใบ
16 ธ.ค. 2558

ผู้สื่อข่าวรายงานว่า การประมูลคลื่นความถี่ 900MHz รอบ 56 ราคาทั้ง 2 ใบขยับมาที่ 32,506 ลบ./ใบ
จากรอบที่ 55 หลังพักเบรก ราคาทั้ง 2 ใบขยับมาที่ 32,184 ล้านบาท/ใบ ขณะที่ 54 เสนอราคาที่ 31,862 ล้านบาทต่อใบอนุญาต ราคาเพิ่มขึ้น 198% รวม 2 ใบอนุญาตคิดเป็นมูลค่าการประมูล 63,724 ล้านบาท หรือคิดเป็นราคาประมูลเฉลี่ย 3,186 ล้านบาท/1MHz สูงกว่าราคาเฉลี่ยประมูลคลื่นความถี่1800 MHz ที่ 2,692 ล้านบาท/1MHz
ขณะที่เมื่อช่วงเช้านพ.ประวิทย์ ลี่สถาพรวงศา คณะกรรมการกิจการโทรคมนาคม (กทค.)เปิดเผยว่า การประมูลคลื่นความถี่ 900 MHz ที่ผ่านมากว่า 18 ชั่วโมงมาถึงเวลา 06.00 น.วันนี้มีการต่อสู้อย่างเข้มข้นตลอดเวลา จะเห็นว่าไม่มีผู้เข้าประมูลรายใดประวิงเวลา จึงเชื่อว่าการประมูลต่อจากนี้น่าจะใช้เวลาอีกไม่นานแล้ว โดยขณะนี้มีผู้เข้าร่วมประมูลบางรายใช้สิทธิไม่เสนอราคา(Waiver)2 ครั้ง ซึ่งมีความเป็นไปได้ที่จะออกจากการประมูลในอีกไม่ช้า ก็จะทำให้ผู้ประมูลเหลือเพียง 3 ราย
ด้านนายฐากร ตัณฑสิทธิ์ เลขาธิการสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ(กสทช.)กล่าวว่า การประมูลคลื่นความถี่ 900MHz ล่าสุดรอบ 54 เสนอราคาที่ 31,862 ล้านบาทต่อใบอนุญาต ราคาเพิ่มขึ้น 198% รวม 2 ใบอนุญาตคิดเป็นมูลค่าการประมูล 63,724 ล้านบาท หรือคิดเป็นราคาประมูลเฉลี่ย 3,186 ล้านบาท/1MHz สูงกว่าราคาเฉลี่ยประมูลคลื่นความถี่1800 MHz ที่ 2,692 ล้านบาท/1MHz
 
 
 
 